Póthagyatéki eljárásról tájékoztató

A póthagyatéki eljárás kérelemre indul. Csak olyan vagyontárgyra lehet lefolytatni póthagyatéki eljárást, mely nem volt az alaphagyatéki eljárás tárgya. A vagyontárgy ez esetben szó szerint értendő, pl. tartozás nem képezheti póthagyatéki eljárás tárgyát.

A kérelemnek tartalmaznia kell:

1. Örökhagyó adatait: név, születési név, születési hely, anyja neve, halálozás dátuma, utolsó bejelentett lakóhelye.
2. Hagyaték tárgyát. Ingatlan esetén fel kell tüntetni a címet és a helyrajzi számot. Bankszámla, betétkönyv esetén a számlavezető pénzintézet nevét, és a számla, betétkönyv számát. (mellékelve)
3. Öröklésben érdekeltek adatait (név, születési név, születési idő, születési hely, anyja neve, címe, társasház esetén szint/ajtó megjelöléssel) és telefonszámát.